open-index/open-wikipedia-markdown huggingface dataset:
โรบิน โกเซินส์

**โรบิน เอวาราร์ดุส โกเซินส์** (; เกิดวันที่ 5 กรกฎาคม ค.ศ. 1994) เป็นนักฟุตบอลชาวเยอรมนี ปัจจุบันลงเล่นในตำแหน่งกองกลางตัวซ้าย หรือแบ็กซ้าย ให้แก่ฟีออเรนตีนา สโมสรในเซเรียอา และทีมชาติเยอรมนี

## ทีมชาติ
วันที่ 25 สิงหาคม ค.ศ. 2020 โกเซินส์ถูกเรียกติดทีมชาติเยอรมนีเป็นครั้งแรก เขาลงเล่นให้กับทีมชาตินัดแรกเมื่อวันที่ 3 กันยายน ในยูฟ่าเนชันส์ลีก ฤดูกาล 2020–21 นัดที่พบกับสเปน

วันที่ 19 พฤษภาคม ค.ศ. 2021 เขามีชื่อติดทีมชาติชุดลุยศึกฟุตบอลชิงแชมป์แห่งชาติยุโรป 2020 ต่อมาวันที่ 19 มิถุนายน ค.ศ. 2021 เขาทำหนึ่งประตูและหนี่งแอสซิสต์ช่วยให้ทีมเอาชนะโปรตุเกสในรอบแบ่งกลุ่ม 4–2 ผลงานอันโดดเด่นทำให้เขาได้รับรางวัลผู้เล่นยอดเยี่ยมประจำนัดนั้น

## ชีวิตส่วนตัว
โกเซินส์เกิดที่เยอรมนี แม่เป็นชาวเยอรมัน พ่อเป็นชาวดัตช์ เขาถือทั้งหนังสือเดินทางเยอรมันและหนังสือเดินทางดัตช์

## เกียรติประวัติ
### รางวัลส่วนตัว
* ทีมยอดเยี่ยมแห่งปีของเซเรียอา: 2019–20

## อ้างอิง

## แหล่งข้อมูลอื่น

* 
* 
* FC Dordrecht official profile 

หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ชาวเยอรมันเชื้อสายดัตช์
หมวดหมู่:ผู้เล่นเอสเบเฟ ฟีเตสเซอ
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นอินเตอร์มิลาน
หมวดหมู่:ผู้เล่นอูนีโอนแบร์ลีน
หมวดหมู่:ผู้เล่นในเอเรอดีวีซี
หมวดหมู่:ผู้เล่นในเอร์สเตอดีวีซี
หมวดหมู่:ผู้เล่นในเซเรียอา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้เล่นสโมสรฟุตบอลฟีออเรนตีนา
แอมูฆอนซีเยโซฟลอ

**แอมูฆอนซีเยโซฟลอ** () เป็นหมู่บ้านในตำบลชอลโดรอเนโจนูบี อำเภอกลาง เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน ค.ศ. 2006 หมู่บ้านนี้มีประชากร 113 คนใน 22 ครัวเรือน

## อ้างอิง
สีม่วงแดง 1 เซ็นต์ บริติชกีอานา

**สีม่วงแดง 1 เซ็นต์ บริติชกีอานา** () เป็นแสตมป์ที่บรรดานักสะสมแสตมป์ถือกันว่าเป็นแสตมป์ที่หายากที่สุดในโลก แสมตป์นี้ตีพิมพ์ในจำนวนจำกัดโดยบริติชกีอานา (ปัจจุบันคือประเทศกายอานา) ในปี 1856 ปัจจุบันพบหลงเหลือเพียงแค่ชิ้นเดียว และเป็นแสตมป์หลักชิ้นเดียวที่ไม่ปรากฏในชุดสะสมแสตมป์หลวงของสหราชอาณาจักร 

แสตมป์มีลักษณะไม่ปรุรู พิมพ์ด้วยหมึกดำบนกระดาษสีม่วงแดง (magenta) และประกอบด้วยภาพเรือใบ และคำขวัญภาษาละตินของอาณานิคมที่ว่า *"Damus Petimus Que Vicissim"* (เราให้และจะหวังผลตอบแทน) อยู่ตรงกลาง แสตมป์มีมูลค่า 9,480,000 ดอลลาร์สหรัฐจากการประมูลขายเมื่อวันที่ 17 มิถุนายน 2014 โดยผู้ซื้อคือ Stuart Weitzman กลายเป็นแสตมป์ชิ้นเดียวที่ราคาแพงที่สุดในโลก และถูกประมูลอีกครั้งเมื่อ 8 มิถุนายน 2021 ด้วยราคาลดลงเหลือที่ 8,307,000 ดอลลาร์

## อ้างอิง

หมวดหมู่:ประเทศกายอานา
แพ อิน-ฮย็อก

**แพ อิน-ฮย็อก** (; เกิด 4 เมษายน พ.ศ. 2541)  เป็นนักแสดงชาวเกาหลีใต้ เขามีชื่อเสียงจากบทบาทในละครเช่น *[[My Roommate Is a Gumiho|มายรูมเมตอิสอะกูมิโฮ]]*, *[[XX (web series)|เอ็กซ์เอ็กซ์]]* และ *[[The Spies Who Loved Me|เดอะสปายส์ฮูเลิฟมี]]*

## ผลงานการแสดง
### ภาพยนตร์

### ละครโทรทัศน์

### ละครเว็บ

### มิวสิกวิดีโอ

## รางวัลและการเสนอชื่อ

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2541
วัดดอนสามสิบ

**วัดดอนสามสิบ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหินมูล อำเภอบางเลน จังหวัดนครปฐม มีเนื้อที่ประมาณ 30 ไร่

วัดดอนสามสิบเริ่มก่อตั้งเมื่อ พ.ศ. 2522 โดยมี นายเจียด แก่วปู่วัด นายเทียน เมืองรามัญ นายลอย ชลธี และนางเขียว มยาพันธุ์ เป็นผู้บริจาคที่ดินและริเริ่มก่อสร้างวัดตอนแรก เป็นสำนักสงฆ์ ชื่อ **สำนักสงฆ์ดอนสามสิบ** ได้รับอนุญาตการแต่งตั้งให้เป็นวัด ตามที่นายเทียน เมืองรามัญได้ขออนุญาตจากกระทรวงศึกษาธิการ และความเห็นชอบของ มหาเถรสมาคม กระทรวงศึกษาธิการจึงประกาศแต่งตั้งเป็นวัดในนามว่า "วัดดอนสามสิบ" ประกาศ ณ วันที่ 5 มีนาคม พ.ศ. 2536 วัดได้รับพระราชทานวิสุงคามสีมาเมื่อวันที่ 4 มิถุนายน พ.ศ. 2543

คำว่า "ดอนสามสิบ" มีความหมายว่า เป็นที่ดอนที่น้ำไม่ท่วมถึง สามสิบ คือ มีต้นสามสิบขึ้นเต็มไปหมด รวมความคือ ดอนที่มีต้นสามสิบเต็มไปหมด

## รายนามเจ้าอาวาส
* พระไพ่ 
* พระมิ่ง 
* พระทองสุข 
* พระอธิการลี กนฺตสีโล 
* พระครูปฐมธรรมโชติ (กอบกุล โชติธมฺโม) พ.ศ. 2549

## อ้างอิง

ดอนสามสิบ
สุรสิทธิ์ นิธิวุฒิวรรักษ์

**สุรสิทธิ์ นิธิวุฒิวรรักษ์**  (เกิด 18 มิถุนายน พ.ศ. 2498)  เป็นนักการเมืองชาวไทย อดีตกรรมการบริหารพรรคและอดีตนายทะเบียนพรรคพลังประชารัฐ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตสมาชิกสภาผู้แทนราษฎรจังหวัดชลบุรี อดีตเลขานุการรัฐมนตรีว่าการกระทรวงแรงงาน (พงศ์กวิน จึงรุ่งเรืองกิจ)

## ประวัติ
สุรสิทธิ์ นิธิวุฒิวรรักษ์ เกิดเมื่อวันที่ 18 มิถุนายน พ.ศ. 2498 สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง ปริญญาโท การศึกษามหาบัณฑิต (กศ.ม.) จากมหาวิทยาลัยบูรพา และจบเนติบัณฑิต จากสำนักอบรมศึกษากฎหมายแห่งเนติบัณฑิตยสภา

## การทำงาน
สุรสิทธิ์ นิธิวุฒิวรรักษ์ ได้รับเลือกตั้งสมาชิกสภาผู้แทนราษฎรจังหวัดชลบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย เขตเลือกตั้งที่ 2 ร่วมกับ สนธยา คุณปลื้ม และสันตศักย์ งามพิเชษฐ์ และได้รับเลือกตั้งยกทีม ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ได้ลงสมัครในเขตเลือกตั้งที่ 2 อีกครั้งคู่กับ สนธยา คุณปลื้ม และได้รับเลือกตั้งอีกเป็น ส.ส.สมัยที่ 2 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้รับเลือกตั้งอีกสมัย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาและกลุ่มของสนธยา คุณปลื้ม ย้ายมาสังกัดพรรคไทยรักไทย ลงสมัครรับเลือกตั้งและได้รับเลือกตั้งเช่นเดิม โดยสุรสิทธิ์ ได้รับแต่งตั้งเป็นกรรมการบริหารพรรคไทยรักไทยด้วย ต่อมาเขาถูกตัดสิทธิ์ทางการเมือง 5 ปี พร้อมกับสมาชิกบ้านเลขที่ 111 หลังจากพ้นจากการถูกตัดสิทธิ์ทางการเมือง เขาได้เข้าร่วมกับพรรคพลังชล

ในปี 2557 เขาได้ลงสมัครรับเลือกตั้งเป็นสมาชิกวุฒิสภาจังหวัดชลบุรี และได้รับเลือกตั้งในครั้งนั้นได้เป็นสมาชิกวุฒิสภาไทย ชุดที่ 11 แต่เมื่อถึงเดือนพฤษภาคมของปีเดียวกัน ก็สิ้นสุดสมาชิกภาพลงเนื่องจากการรัฐประหารในประเทศไทย พ.ศ. 2557 ต่อมาเขาได้เข้าร่วมงานกับพรรคพลังประชารัฐ และลงสมัครรับเลือกตั้ง สมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ ลำดับที่ 15 ได้รับเลือกตั้งเป็น ส.ส.สมัยที่ 5

ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐ ต่อมาได้รับมอบหมายให้ทำหน้าที่นายทะเบียนพรรค แทน บุญสิงห์ วรินทร์รักษ์ ซึ่งถูกขับออกจากสมาชิกพรรค

ต่อมา ได้เข้าย้ายมาสังกัดพรรคเพื่อไทยตามสมศักดิ์ เทพสุทิน และสุริยะ จึงรุ่งเรืองกิจ และได้ลงสมัครรับเลือกตั้งในระบบบัญชีรายชื่อลำดับที่ 43 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับการเลือกตั้งในครั้งแรก ก่อนที่จะได้เลื่อนขึ้นมาเป็น สส. เมื่อวันที่ 31 ตุลาคม พ.ศ. 2568 หลังจากที่พลตำรวจโท วิโรจน์ เปาอินทร์ สส. บัญชีรายชื่อลำดับที่ 1 ถึงแก่อนิจกรรม

ปัจจุบัน สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:ทนายความชาวไทย
หมวดหมู่:นักการเมืองจากจังหวัดชลบุรี
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดชลบุรี
หมวดหมู่:พรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:พรรคพลังบูรพา
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วัดเกาะแรต

**วัดเกาะแรต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม มีที่ดินตั้งวัดเนื้อที่ 13 ไร่ 3 งาน 40 ตารางวา ปัจจุบันมีพระครูสิริปุญญากร (สิริปุญฺโญ) ดำรงตำแหน่งเจ้าอาวาส

วัดเกาะแรตประกาศตั้งวัดเมื่อ พ.ศ. 2407 ได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2482 สร้างโดย นางดำ เป็นผู้บริจาคที่ดิน 9 ไร่ 1 งาน 20 ตารางวา บริเวณวัดเป็นชุมชนชาวไทยโซ่งหรือไทยทรงดำ ทางวัดได้ดำเนินการสร้างอุโบสถหลังใหม่ทรงล้านนา ประดิษฐานพระประธานปางเชียงแสน หน้าตัก 109 นิ้ว หลวงพ่อตุ้มเป็นเจ้าอาวาสรูปแรก  วัดมีศาลาไม้สักทั้งหลัง อายุยาวนานนับร้อยปี ภายหลังได้บูรณะใหม่ นอกจากนี้ที่วัดเกาะแรตยังมีวัตถุมงคลหรือพระเครื่องที่มีชื่อเสียงและถือเป็นของหายากในปัจจุบัน คือเหรียญหลวงพ่อตุ้ม วัดเกาะแรต

## รายนามเจ้าอาวาส
* หลวงพ่อตุ้ม พ.ศ. 2464–2476 
* พระอธิการฟุ้ง รุ่งเรือง พ.ศ. 2474–2487 
* พระลับ จิตฺตสํวโร พ.ศ. 2487–2489 
* พระครูผง ยสชาโต พ.ศ. 2490–2524 
* พระครูสิริปุญญากร (สิริปุญฺโญ) พ.ศ. 2525

## อ้างอิง

เกาะแรต
วิจิตร พรพฤฒิพันธุ์

**วิจิตร พรพฤฒิพันธุ์** (เกิด 10 ตุลาคม พ.ศ. 2505) อดีตรองหัวหน้าพรรคชาติไทยพัฒนา อดีตสมาชิกสภาผู้แทนราษฎรจังหวัดเพชรบูรณ์

## ประวัติ
วิจิตร พรพฤฒิพันธุ์ เกิดเมื่อวันที่ 10 ตุลาคม พ.ศ. 2505 สำเร็จการศึกษาระดับปริญญาตรี ศิลปศาสตรบัณฑิต สาขาศิลปศาสตร์ จากมหาวิทยาลัยราชภัฏเพชรบูรณ์ และปริญญาโท การศึกษามหาบัณฑิต สาขาบริหารการศึกษา จากมหาวิทยาลัยนเรศวร เขาสมรสกับ ธีรพร พรพฤฒิพันธุ์ อดีตนายกเทศมนตรีเทศบาลเมืองเพชรบูรณ์ มีบุตรชื่อ ธีรจิตร พรพฤติพันธุ์

## การทำงาน
วิจิตร พรพฤฒิพันธุ์ เริ่มงานการเมืองโดยการร่วมงานกับพรรคประชาธิปัตย์ และเคยเป็นที่ปรึกษารองนายกรัฐมนตรี (สุทัศน์ เงินหมื่น) ต่อมาลงสมัครรับเลือกตั้งสมาชิกสภาผู้แทนราษฎรจังหวัดเพชรบูรณ์ครั้งแรก ในปี 2544 ผลปรากฏว่า เรวัต แสงวิจิตร จากพรรคไทยรักไทย เป็นฝ่ายชนะการเลือกตั้ง แต่ต่อมาคณะกรรมการการเลือกตั้งได้มีมติเพิกถอนสิทธิเลือกตั้งของนายเรวัต เนื่องจากถูกกล่าวหาว่าได้กระทำการอันเป็นการจูงใจให้ผู้มีสิทธิ์เลือกตั้งลงคะแนนให้โดยการให้ทรัพย์สินแก่ผู้มีสิทธิ์เลือกตั้ง (ใบแดง) จึงได้จัดให้มีการเลือกตั้งใหม่ ผลปรากฏว่านายวิจิตร เป็นฝ่ายชนะการเลือกตั้ง เป็นสมาชิกสภาผู้แทนราษฎรจังหวัดเพชรบูรณ์สมัยแรก ต่อมานายวิจิตร ได้รับแต่งตั้งเป็นผู้ช่วยเลขาธิการพรรคประชาธิปัตย์

ต่อมาย้ายมาสังกัดพรรคชาติไทย และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎรจังหวัดเพชรบูรณ์สมัยกที่ 2 ภายหลังการยุบพรรคชาติไทยในปี 2551 เขาได้ย้ายไปสังกัดพรรคชาติไทยพัฒนา พร้อมกับสมาชิกส่วนใหญ่ของพรรคชาติไทย และลงสมัครรับเลือกตั้งในการเลือกตั้งครั้งต่อมา ในปี 2554 แต่แพ้ให้กับ สุทัศน์ จันทร์แสงสี จากพรรคเพื่อไทย ต่อมาเขาได้รับแต่งตั้งเป็นรองหัวหน้าพรรคชาติไทยพัฒนา

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แม้จะถูกทาบทามให้ย้ายไปสังกัดพรรคพลังประชารัฐ แต่เขาก็ยังยืนยันลงสมัครรับเลือกตั้งในพื้นที่เดิม ในนามพรรคชาติไทยพัฒนาเช่นเดิม แต่ต้องแข่งขันกับพิมพ์พร พรพฤฒิพันธุ์ หลานสาว ซึ่งลงสมัครในนามพรรคพลังประชารัฐ ผลปรากฏว่านางสาวพิมพ์พร เป็นผู้ชนะการเลือกตั้ง

นายวิจิตร เป็นนายกสมาคมกีฬาจังหวัดเพชรบูรณ์ ตั้งแต่ปี 2545 จนถึงปัจจุบัน

### สมาชิกสภาผู้แทนราษฎร
* การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเพชรบูรณ์ สังกัดพรรคประชาธิปัตย์
* การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเพชรบูรณ์ สังกัดพรรคชาติไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองเพชรบูรณ์
หมวดหมู่:นักการเมืองจากจังหวัดเพชรบูรณ์
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติไทยพัฒนา
หมวดหมู่:บุคคลจากมหาวิทยาลัยราชภัฏเพชรบูรณ์
หมวดหมู่:บุคคลจากคณะศึกษาศาสตร์ มหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อาเล็กซันเดอร์ อีซัก

**อาเล็กซันเดอร์ อีซัก** (; เกิด 21 กันยายน ค.ศ. 1999) เป็นนักฟุตบอลอาชีพชาวสวีเดนที่เล่นในตำแหน่งกองหน้าให้ลิเวอร์พูลในพรีเมียร์ลีก และทีมชาติสวีเดน

อีซักเริ่มต้นอาชีพกับสโมสรอออีคัวใน ค.ศ. 2016 ก่อนที่จะย้ายไปเล่นให้กับโบรุสซีอาดอร์ทมุนท์และวิลเลิมตเว เขาย้ายไปเรอัลโซซิเอดัดใน ค.ศ. 2019 อีซักลงเล่นให้กับทีมชาติสวีเดนชุดใหญ่ครั้งแรกใน ค.ศ. 2017 จนถึงปัจจุบัน เขาลงเล่นให้กับประเทศของเขามาแล้วมากกว่า 20 นัด โดยเขาได้ลงเล่นในฟุตบอลชิงแชมป์แห่งชาติยุโรป 2020 ด้วย เขาเป็นผู้เล่นอายุน้อยที่สุดที่ทำประตูให้กับอออีคัวและทีมชาติสวีเดน

## ทีมชาติ
อีซักถูกเรียกติดทีมชาติสวีเดนในนัดกระชับมิตรที่จะพบกับโกตดิวัวร์เมื่อวันที่ 8 มกราคม ค.ศ. 2017 และสโลวาเกียเมื่อวันที่ 12 มกราคม เขาลงเล่นให้กับทีมชาติครั้งแรกในนัดที่พบกับโกตดิวัวร์ โดยได้ลงเล่นเป็นตัวสำรองแทนที่แพร์ ฟริก ในนัดที่ 62 ซึ่งทีมของเขาพ่ายแพ้ไป 1–2 ต่อมาเขาได้ลงเล่นในนัดที่พบกับสโลวาเกีย โดยในนาทีที่ 19 เขาทำประตูแรกในนามทีมชาติได้ และช่วยให้ทีมเอาชนะไปได้ 6–0 ทำให้เขากลายเป็นผู้เล่นอายุน้อยที่สุดที่ทำประตูให้กับทีมชาติสวีเดนได้

วันที่ 23 มีนาคม ค.ศ. 2019 อีซักลงเล่นในเกมทางการครั้งแรกให้กับทีมชาติสวีเดนโดยลงเล่นแทนที่โรบิน เควสันในนาทีที่ 88 ในฟุตบอลชิงแชมป์แห่งชาติยุโรป 2020 รอบคัดเลือก นัดที่พบกับโรมาเนีย ซึ่งสวีเดนเอาชนะไปได้ 2–1

อีซักทำประตูแรกในเกมทางการให้กับทีมชาติสวีเดนเมื่อวันที่ 7 มิถุนายน ค.ศ. 2019 ในนัดที่สวีเดนเอาชนะมอลตาในฟุตบอลชิงแชมป์แห่งชาติยุโรป 2020 รอบคัดเลือกที่แข่งขันที่เฟรนส์อารีนาในสตอกโฮล์ม ประเทศสวีเดน ซึ่งอีซักทำประตูสุดท้ายในนัดนั้น ช่วยให้ทีมเอาชนะ 3–0

อีซักถูกเรียกติดทีมชาติในรายการแข่งขันใหญ่เป็นครั้งแรกเมื่อเขามีชื่อในทีมชาติชุด 26 สุดท้ายในการแข่งขันฟุตบอลชิงแชมป์แห่งชาติยุโรป 2020

## เกียรติประวัติ
### สโมสร
**โบรุสซีอาดอร์ทมุนท์**
* เดเอ็ฟเบ-โพคาล: 2016–17

**เรอัลโซซิเอดัด**
* โกปาเดลเรย์: 2019–20

** นิวคาสเซิลยูไนเต็ด**
*อีเอฟแอลคัพ (1): 2024–25; รองชนะเลิศ (1): 2022–23

### รางวัลส่วนตัว
**รางวัล**
* ผู้เล่นหน้าใหม่แห่งปีของอัลสเว็นสกัน: 2016
* ผู้เล่นยอดเยี่ยมประจำเดือนของอัลสเว็นสกัน: กันยายน 2016

**ความสำเร็จ**
* ผู้ทำประตูสูงสุดในโกปาเดลเรย์: 2019–20

**สถิติ**
* ผู้เล่นอายุน้อยที่สุดที่ทำประตูให้กับอออีคัว: 16 ปี, 5 เดือน และ 7 วัน&nbsp;– (หนึ่งประตูในนัดที่ชนะเทียนฮุลต์ อีเอ็ฟ 6–0 เมื่อวันที่ 28 กุมภาพันธ์ ค.ศ. 2016)

* ผู้เล่นอายุน้อยที่สุดที่ทำประตูให้กับฟุตบอลทีมชาติสวีเดน: 17 ปี, 3 เดือน และ 22 วัน&nbsp;– (หนึ่งประตูในนัดที่ชนะสโลวาเกีย 6–0 เมื่อวันที่ 12 มกราคม ค.ศ. 2017)
* ผู้เล่นเพียงคนเดียวในเอเรอดีวีซีที่ทำแฮตทริกซึ่งมีจุดโทษเพียงลูกเดียว – (สามประตูในนัดที่ชนะฟอร์ตือนาซิตตาร์ด 3–2 เมื่อวันที่ 30 มีนาคม ค.ศ. 2019)

## อ้างอิง

## แหล่งข้อมูลอื่น

*Alexander Isak at the Newcastle United F.C. website
*
*

หมวดหมู่:ชาวสวีเดนเชื้อสายเอริเทรีย
หมวดหมู่:บุคคลจากสต็อกโฮล์ม
หมวดหมู่:นักฟุตบอลชายชาวสวีเดน
หมวดหมู่:กองหน้าฟุตบอล
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นเรอัลโซซิเอดัด
หมวดหมู่:ผู้เล่นในอัลสเว็นสกัน
หมวดหมู่:ผู้เล่นในบุนเดิสลีกา
หมวดหมู่:ผู้เล่นในเอเรอดีวีซี
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:นักฟุตบอลทีมชาติสวีเดน
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:นักฟุตบอลชาวสวีเดนที่ค้าแข้งในต่างประเทศ
หมวดหมู่:ผู้เล่นสโมสรฟุตบอลลิเวอร์พูล
โดเมนีโก เบราร์ดี

**โดเมนีโก เบราร์ดี** (; ; เกิด 1 สิงหาคม ค.ศ. 1994) เป็นนักฟุตบอลชาวอิตาลีที่เล่นในตำแหน่งปีกหรือกองหน้าให้กับซัสซูโอโลในเซเรียบีและทีมชาติอิตาลี

เขาเริ่มต้นอาชีพกับสโมสรซัสซูโอโลใน ค.ศ. 2012 โดยมีส่วนช่วยให้ทีมชนะเลิศเซเรียบีจนได้เลื่อนชั้นสู่เซเรียอาในฤดูกาลแรกที่เขาได้ลงเล่น จนทำให้เขาได้รับรางวัลผู้เล่นยอดเยี่ยมแห่งเซเรียบี ผลงานอันน่าประทับใจของเขาทำให้เขาถูกมองว่าเป็นหนึ่งในนักฟุตบอลดาวรุ่งที่มีแววในอนาคต เขาได้รับรางวัลบราโวในปี 2015 นอกจากนี้ เขายังเป็นผู้เล่นที่ทำประตูให้กับซัสซูโอโลมากที่สุดตลอดกาลที่มากกว่า 100 ประตู

## เกียรติประวัติ
### สโมสร
**ซัสซูโอโล**
* เซเรียบี: 2012–13

### รางวัลส่วนตัว
**รางวัล**
* นักฟุตบอลยอดเยี่ยมแห่งปีของเซเรียบี: 2013
* AIAC Leader Under-21 Award: 2013–14
* รางวัลบราโว: 2015

**ผลงาน**
* ผู้ทำแอสซิสต์สูงสุดในเซเรียอา: 2014–15

## อ้างอิง

## แหล่งข้อมูลอื่น
* Lega Serie A profile 
* FIGC profile 

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ปีกฟุตบอล
หมวดหมู่:กองหน้าฟุตบอล
หมวดหมู่:ผู้เล่นอู.เอซเซ. ซัสซูโอโลกัลโช
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นในเซเรียบี
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
เมงูริ (นักแสดงเอวี)

**เมงูริ** (; ; 4 พฤษภาคม ค.ศ. 1989 – ) มีนามแฝงคือเซไกโนะฟูจิเมงุ และชื่อเล่นคือฟูจิเมงุ (ยุคฟูจิอูระ ใช้ในเว็บไซต์อย่างเป็นทางการ), เมงุริน (ยุคเมงูริ ใช้ในบล็อกอย่างเป็นทางการ) เป็นทั้งกราเวียร์ไอดอล, นักแสดง และเอวีไอดอลชาวญี่ปุ่น เธอเกิดที่โตเกียว โดยมีชื่อที่ใช้ในการแสดงเก่าคือ **เมงุ ฟูจิอูระ** (; ) ก่อนที่จะใช้ชื่อในการแสดงปัจจุบันตั้งแต่ ค.ศ. 2011

## ประวัติ
เธอได้ทำงานในฐานะกราเวียร์ไอดอลของสำนักงานพิงกีเน็ตที่สวมชุดเร้าอารมณ์ตั้งแต่ ค.ศ. 2007 โดยเป็นไอดอลระดับสูงสุดในกลุ่มที่มีชื่อเสียงอย่าง "ฟูจิกุนดัง" ส่วนยอดขายดีวีดี (อิมเมจวิดีโอ) นั้นน่าประหลาดใจ ซึ่งในกรณีของกราเวียร์ไอดอลธรรมดาถึงแม้จะมีชื่อเสียง พวกเธอก็จะออกงานประมาณหนึ่งชิ้นทุก ๆ สามเดือน แต่นับจากเปิดตัว เมงูริก็ออกผลงานอย่างต่อเนื่องเกือบทุกเดือนเป็นเวลากว่าหนึ่งปี ซึ่งถือว่าผิดปกติอย่างมากในสาขานี้ โดยเฉพาะอย่างยิ่งในช่วงปลาย ที่ได้รับการบันทึกว่ามีผลงานและยอดขายเพิ่มขึ้นอย่างมาก

## ชีวิตส่วนตัว
งานอดิเรกของเธอคือขี่จักรยานล้อเดียวและเล่นเทเบิลเทนนิส ส่วนเว็บไซต์อย่างเป็นทางการของที-เพาเวอส์ อธิบายว่าเธอชอบทัวร์บ่อน้ำพุร้อน

## หมายเหตุ
 นอกจากนี้ ยังมีโปรไฟล์ที่มีวันเดือนปีเกิดคือ 2 พฤษภาคม ค.ศ. 1990 สถานที่เกิดเป็นจังหวัดอิบารากิ และมีหมู่เลือดเอ

## อ้างอิง

## แหล่งข้อมูลอื่น

* 
* 
* （非公開）
* 

;รายการแคชที่บันทึกไว้ในอินเทอร์เน็ตอาร์ไคฟ์
* スポニチアイドルレポート藤浦めぐ（2007年11月17日付） - スポニチアネックスより。
** （2007年7月15日付） - 上記リンクと同じサイトより。

หมวดหมู่:ไอดอลประเภทกราวียัวร์ชาวญี่ปุ่น
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงชาวญี่ปุ่น
หมวดหมู่:นักแสดงหญิงค่ายมูดีซ์
หมวดหมู่:นักแสดงหญิงค่ายไอเดียพอกเกต
หมวดหมู่:บุคคลจากจังหวัดอิบารากิ
หมวดหมู่:บุคคลจากมหานครโตเกียว
วัดป่าภูริทัตตปฏิปทาราม

**วัดป่าภูริทัตตปฏิปทาราม** เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี

วัดป่าภูริทัตตปฏิปทารามสร้างขึ้นเมื่อ พ.ศ. 2524 โดยคณะศรัทธาได้ถวายที่ดินแก่พระธรรมวิสุทธิมงคล (บัว ญาณสมฺปนฺโน) หลวงตาได้นิมนต์หลวงปู่เจี๊ยะมาอยู่เป็นเจ้าอาวาส ที่ตั้งเดิมของวัดเป็นท้องทุ่งป่าสนใบดกหนาสี่เหลี่ยมผืนผ้า รายรอบด้วยทุ่งนาเขียวขจี มีเนื้อที่ 146 ไร่ 3 งาน 88 ตารางวา

สิ่งก่อสร้างสำคัญ คือ ภูริทัตตเจดีย์ เป็นเจดีย์แปดเหลี่ยม บรรจุพระธาตุอัฏฐิธาตุ ของถูปารหบุคคล หมายถึง บุคคลที่ควรสร้างเจดีย์ไว้ให้ทวยเทพและมนุษย์ทั้งหลายได้สักการบูชา ภายในบรรจุพระทันตธาตุของท่านพระอาจารย์มั่น ลักษณะรูปร่างทรงพุ่มข้าวบิณฑ์ของเจดีย์สมัยสุโขทัย แปดเหลี่ยม มีความกว้าง 22 เมตร ความสูง 37 เมตร โครงสร้างเป็นคอนกรีตเสริมเหล็ก ตกแต่งด้วยหินอ่อน หินแกรนิต ไม้สักทอง ยอดทำด้วยทองคำแท้ บรรจุพระบรมสารีริกธาตุ ที่สมเด็จพระสังฆราชเจ้า กรมหลวงวชิรญาณสังวร ทรงประทานมา

## อ้างอิง

ป่าภูริทัตตปฏิปทาราม
วัดกุฎีทอง (จังหวัดสุพรรณบุรี)

**วัดกุฎีทอง** เป็นวัดราษฎร์สังกัดคณะสงฆ์ฝ่ายมหานิกาย ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี มีที่ดินตั้งวัดมีเนื้อที่ 35 ไร่ 3 งาน 97 ตารางวา มีที่ธรณีสงฆ์ จำนวน 7 แปลง เนื้อที่ 100 ไร่ 1 งาน 98 ตารางวา 

วัดกุฎีทองตั้งเมื่อ พ.ศ. 2271 ได้รับพระราชทานวิสุงคามสีมา เมื่อ พ.ศ. 2271 เดิมชื่อว่า **วัดเซิงหวาย** มีตำนานเล่าว่า เมื่อครั้งสมัยกรุงศรีอยุธยา มีชายคนหนึ่งมานอนหลับอยู่ที่วัด ชายคนนี้นอนกรนเป็นเสียงดนตรี เจ้าอาวาสพิจารณาดูลักษณะของชายผู้นั้นแล้วพูดขึ้นว่า "ขอให้รักษาเนื้อรักษาตัวให้ดี ต่อไปวันข้างหน้าจะได้เป็นใหญ่เป็นโตในแผ่นดิน" ชายผู้นั้นพูดว่า "ถ้าเป็นจริงดั่งคำกล่าวของท่านอาจารย์ จะกลับมาสร้างกุฏิทองถวาย" แล้วกราบลาเจ้าอาวาส เดินทางมุ่งทิศตะวันออกบ่ายหน้าเข้ากรุงศรีอยุธยาเพื่อเข้าสมัครเป็นทหารในกองช้างของสมเด็จพระนารายณ์มหาราช ต่อมาชายผู้นั้นมีพระนามว่า พระเพทราชา เป็นนายกองช้างที่มีความสามารถอย่างยิ่ง ซึ่งต่อมาได้ทรงขึ้นครองราชย์เป็นพระเจ้าแผ่นดินกรุงศรีอยุธยา ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2457 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2517

อาคารเสนาสนะ ประกอบด้วย อุโบสถ ศาลาการเปรียญ สร้างเมื่อ พ.ศ. 2466 เป็นอาคารไม้ทรงไทย หอสวดมนต์ เป็นอาคารไม้ทรงไทย กุฏิสงฆ์ จำนวน 21 หลัง เป็นอาคารไม้ 15 หลัง ครึ่งตึกครึ่งไม้ 6 หลัง วิหาร 1 หลัง ปูชนียวัตถุ มีพระประธานประจำอุโบสถ ภายในวัดมีโบราณวัตถุที่สำคัญชิ้นหนึ่งคือ บุษบกสลักด้วยไม้ประดับกระจกจำนวน 1 หลัง และเสลี่ยงพระเพทราชา ชาวบ้านกุฎีทองเชื่อกันว่าเป็นพระราชยานที่พระเพทราชาประทับมาเมื่อครั้งเสด็จมาสมโภชเฉลิมฉลองวัดกุฎีทอง

## รายนามเจ้าอาวาส
* พระครูวิจิตรวิหารการ (เจิม จนฺทโชโต) อดีตเจ้าคณะตำบลดอนกำยาน ดำรงตำแหน่งเจ้าอาวาส พ.ศ. 2471–2527
* พระสุวรรณวุฒาจารย์ (เทพ ถาวโร) อดีตเจ้าคณะอำเภอเมืองสุพรรณบุรี ดำรงตำแหน่งเจ้าอาวาส พ.ศ. 2527–2552
* พระมหาไพรัตน์ ขนฺติสาโร ปธ.7 เจ้าอาวาสวัดกุฎีทองรูปปัจจุบัน

## อ้างอิง

กุฎีทอง
หมวดหมู่:โบราณสถานในจังหวัดสุพรรณบุรี
ศูนย์กีฬาในร่มจังหวัดไอจิ

**ศูนย์กีฬาในร่มจังหวัดไอจิ** () เป็นสนามกีฬาในร่มอเนกประสงค์ของจังหวัดไอจิ ตั้งอยู่ที่เมืองนาโงยะ จังหวัดไอจิ ประเทศญี่ปุ่น เป็นสถานที่ที่สร้างใกล้บริเวณปราสาทนาโงยะมากที่สุดเป็นลำดับที่สอง นอกจากการใช้เป็นสถานที่การแข่งขันกีฬายังใช้เป็นสถานที่จัดงานอเนกประสงค์และการแสดงคอนเสิร์ต จำนวนที่นั่งหลักมีทั้งหมด 4,375 ที่นั่ง และที่นั่งสำรอง 3,202 ที่นั่ง รวมเป็น 7,407 ที่นั่ง เป็นความจุสูงสุดของศูนย์กีฬาในร่มแห่งนี้

ในปี พ.ศ. 2509 ศูนย์กีฬาในร่มจังหวัดไอจิ ได้ชนะเลิศจากการประกวด รางวัลสมาคมผู้รับเหมาก่อสร้างครั้งที่ 7

ในส่วนการแข่งขันซูโม่ ถูกใช้เป็นสถานที่แข่งซูโม่อาชีพ ในทุกปีโดยเริ่มต้นแข่งในวันอาทิตย์ที่สองของสัปดาห์ในเดือนกรกฎาคม และสิ้นสุดในวันอาทิตย์ที่สี่ของสัปดาห์เดือนเดียวกัน

ทีมบาสเกตบอลนาโงยะไดมอนด์ดอลฟินส์ ในบีลีก ได้ใช้สนามกีฬาในร่มแห่งนี้เป็นสนามเหย้าของทีมและตั้งแต่ปี 2561 ได้ทำสัญญาเช่าซื้อลิขสิทธิ์ชื่อสนามใช้เป็นชื่อของทีมดอลฟินส์ เป็นจำนวนเงิน 25 ล้านเยน​ (เวลาสัญญาเช่า 3 ปี)

## อ้างอิง

## แหล่งข้อมูลอื่น
*Aichi Prefectural Gymnasium เว็บไซต์อย่างเป็นทางการศูนย์กีฬาในร่มจังหวัดไอจิ (ภาษาญี่ปุ่น)

หมวดหมู่:สนามในร่มในประเทศญี่ปุ่น
หมวดหมู่:สนามมวยในประเทศญี่ปุ่น
หมวดหมู่:สนามวอลเลย์บอลในประเทศญี่ปุ่น
หมวดหมู่:สนามบาสเกตบอลในประเทศญี่ปุ่น
หมวดหมู่:สนามกีฬาในจังหวัดไอจิ
หมวดหมู่:สิ่งก่อสร้างในนาโงยะ
หมวดหมู่:กีฬาในนาโงยะ
สหภาพเชียร์นานาชาติ

**สหภาพเชียร์นานาชาติ** (; **ICU**) เป็นองค์กรกีฬาระดับโลกที่ควบคุมเชียร์ลีดดิง (หรือที่รู้จักกันว่า "เชียร์") และได้รับการยอมรับชั่วคราวจากคณะกรรมการโอลิมปิกสากล (IOC) สหภาพก่อตั้งขึ้นใน พ.ศ. 2547 และได้รับการยอมรับจากสปอร์ตอะคอร์ด หรือสมาคมสหพันธ์กีฬานานาชาติ และเป็นสมาชิกของสมาคมสหพันธ์กีฬานานาชาติที่คณะกรรมการโอลิมปิกสากลให้การรับรอง สมาชิกประกอบด้วยสหพันธ์เชียร์ระดับชาติ 116 สหพันธ์ทั่วทุกทวีป เข้าถึงนักกีฬากว่า 5 ล้านคนทั่วโลก

## อ้างอิง

## แหล่งข้อมูลอื่น
* 

หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
วัดแสงมณี

**วัดแสงมณี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบา อำเภอหนองเสือ จังหวัดปทุมธานี มีเนื้อที่ 20 ไร่ 2 ตารางวาเป็นที่ราบลุ่ม มีคลองซอยที่ 10 ผ่านทางด้านทิศเหนือ

วัดแสงมณีสร้างเมื่อ พ.ศ. 2439 โดยมี นายกั๊ก กั๊กสี ริเริ่มในการสร้างวัด คุณนายแจ่ม แสงมณี เป็นผู้ถวายที่ให้สร้างวัด ได้ขนานนามว่า **วัดลำนำราษฎร์บำรุง** เพราะเขตที่วัดมีน้ำไหลผ่าน ต่อมาเปลี่ยนเป็น "วัดแสงมณี" เมื่อวันที่ 11 พฤศจิกายน พ.ศ. 2501 ตามนามสกุลผู้สร้างวัด คือ นายแจ่ม แสงมณี วัดแสงมณีได้รับพระราชทานวิสุงคามสีมาเมื่อ พ.ศ. 2447 ได้ดำเนินการผูกพัทธสีมาเมื่อ พ.ศ. 2451

ภายในวัดมีอุโบสถ กุฏิสงฆ์ หอสวดมนต์ ศาลาการเปรียญ และมีพระพุทธรูป 150 องค์ โดยมีพระพุทธรูปเก่า 1 องค์ เป็นพระประธานในอุโบสถ

## รายนามเจ้าอาวาส
* พระหอม 
* พระอธิการเทียม 
* พระอธิการถม 
* พระอธิการอ่ำ 
* พระอธิการตุ๊ 
* พระอธิการเฉย 
* พระอธิการปุ๊ 
* พระครูญาณพิพัฒน์ 
* พระครูปทุมปิยกิจ (ปรีชา ปิยทสฺสี) พ.ศ. 2540

## อ้างอิง

แสงมณี
พาร์กอารีนาโคมากิ

**พาร์กอารีนาโคมากิ** เป็นสนามกีฬาในร่มตั้งอยู่ที่เมืองโคมากิ, จังหวัดไอจิ, ประเทศญี่ปุ่น

## ระเบียงภาพ

Park_Arena_Komaki_04.JPG|สนามกีฬาในร่มย่อย
Park Arena Komaki.JPG| 
Komaki Sports Park 13.JPG|
Park Arena Komaki 02.JPG|
Park Arena Komaki.png|มุมมองดาวเทียม

## อ้างอิง

 
หมวดหมู่:สนามกีฬาในประเทศญี่ปุ่น
หมวดหมู่:สนามวอลเลย์บอลในประเทศญี่ปุ่น 
หมวดหมู่:สนามมวยในประเทศญี่ปุ่น
หมวดหมู่:สนามกีฬาในจังหวัดไอจิ
ชูเฮ โนมูระ

**ชูเฮ โนมูระ** (; เกิดวันที่ 14 พฤษจิกายน ค.ศ. 1993) เป็นนักแสดงชาวญี่ปุ่นที่เกิดในโคเบะ จังหวัดเฮียวโงะ โดยมีเชื้อสายจีนหนึ่งในสี่และสามารถพูดภาษาจีนได้อย่างคลล่องแคล่ว ใน ค.ศ. 2009 เขาเป็นผู้ชนะจากผู้เข้าชิง 30,000 คนในงานออดิชันอามูเซะทั่วประเทศ

## รางวัล
* เทศกาลภาพยนตร์โอซากะครั้งที่ 10 (ค.ศ. 2015) : ผู้มาใหม่ดีเด่นจากเรื่อง *คูจิระโนะอิตะนัตสึ* และ*[[ฮิบิร็อก]]*
* ที่ประชุมภาพยนตร์ทามะครั้งที่ 7: นักแสดงดาวรุ่งดีเด่นจากเรื่อง *ไอโนะสึมุฮิโตะ*, *[[ฮิบิร็อก]]*, *[[บีลี่เกล สาวน้อยวัยวุ่น]]* และ*[[ไต้ฝุ่นโนรูดะ]]*

## อ้างอิง

## แหล่งข้อมูลอื่น
*  
* 

หมวดหมู่:นักแสดงจากโคเบะ
หมวดหมู่:นักแสดงภาพยนตร์ชายชาวญี่ปุ่น
หมวดหมู่:นักแสดงโทรทัศนฺชายชาวญี่ปุ่น
หมวดหมู่:ชาวญี่ปุ่นเชื้อสายจีน
หมวดหมู่:ศิษย์จากโรงเรียนมัธยมศึกษาโฮริโกชิ
หมวดหมู่:นักแสดงละครโทรทัศน์ชายชาวญี่ปุ่น
วัดมะเกลือ (จังหวัดนครปฐม)

**วัดมะเกลือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองโยง อำเภอพุทธมณฑล จังหวัดนครปฐม  ยังมีการจัดค่ายคุณธรรมสำหรับเด็กนักเรียน และผู้ปกครอง

วัดมะเกลือตั้งขึ้นเมื่อประมาณ พ.ศ. 2411 ได้รับพระราชทานวิสุงคามสีมาเมื่อ พ.ศ. 2497 บริเวณใกล้เคียงมีชุมชนวัดมะเกลือที่ตั้งอยู่ริมคลองนราภิรมย์ที่พระบาทสมเด็จพระจุลจอมเกล้าเจ้าอยู่หัว มีพระบรมราชโองการให้ขุดขึ้นเมื่อ พ.ศ. 2421 มีการตั้งพิพิธภัณฑ์ท้องถิ่นบ้านวัดมะเกลือ จัดแสดงนำเสนอประวัติความเป็นมาของคลองนราภิรมย์ ประวัติชุมชนและวัดมะเกลือ เครื่องมือในการประกอบอาชีพเกษตรกรรม

ภายในอุโบสถมีภาพจิตรกรรมฝาผนัง โดยเนื้อหาเกี่ยวกับทศชาติชาดก หอระฆัง สร้างขึ้นเมื่อประมาณ พ.ศ. 2496 โดย นายสาคร กับนางสงวน ศรศาสตร์ ปัจจุบันไม่ได้ใช้งานแล้ว แต่ยังคงอนุรักษ์ไว้ ปูชนียวัตถุ ได้แก่ หลวงพ่อสิทธัตถะ เป็นพระพุทธรูปมีพุทธลักษณะเป็นพระพุทธรูปางทุกรกิริยา ประดิษฐานอยู่ในวิหาร ชาวบ้านนิยมบนบานเกี่ยวกับเรื่องฟ้าฝน แก้บนโดยใช้ประทัด และมีศาลแม่โพสพมีลักษณะเป็นเทวรูปสตรีถือรวงข้าว ประดิษฐานอยู่ในศาลใกล้กับวิหารหลวงพ่อสิทธัตถะ ชาวบ้านนิยมมาบนขอให้ข้าวได้ผลผลิตดี เมื่อสิ้นฤดูเก็บเกี่ยวจะนำข้าว 1 กระสอบมาถวาย

## รายนามเจ้าอาวาส
* พระอาจารย์ทัด พ.ศ. 2410–2433 
* พระอาจารย์แพ พ.ศ. 2433 
* พระอธิการเต็ม 
* พระอธิการอู๋ จันทร์แสง พ.ศ. 2453–2466 
* พระอธิการพลอย จันทร์แสง พ.ศ. 2466–2474 
* พระอธิการสม จนฺทสิริ พ.ศ. 2474–2484 
* พระอธิการแป๊ะ ใหม่เนียม พ.ศ. 2484–2491 
* พระอาจารย์อ่อน วิชิโต พ.ศ. 2491–2494 
* พระครูศิริชัยวัฒน์ (ประสงค์ จนฺทสิริ ป.ธ.4) พ.ศ. 2495 
* พระครูบวรธรรมานุสิฐ (สอน ปวโร) พ.ศ. 2548 

## อ้างอิง

มะเกลือ
โอลิมปิกฤดูร้อน 2032

**กีฬาโอลิมปิกฤดูร้อน 2032** () หรือชื่อที่เป็นทางการ **กีฬาโอลิมปิกครั้งที่ 35** () เป็นการแข่งขันกีฬาหลายประเภทระดับนานาชาติที่กำลังจะจัดขึ้นที่เมืองบริสเบน ประเทศออสเตรเลีย การคัดเลือกเมืองเจ้าภาพซึ่งคาดว่าจะเป็นบริสเบน โดยคณะกรรมการโอลิมปิกสากลประกาศผลการคัดเลือกอย่างเป็นทางการเมื่อวันที่ 21 กรกฎาคม พ.ศ. 2564 ในการประชุมคณะกรรมการฯ สมัยสามัญ ครั้งที่ 138 ณ โรงแรมโอกุระ กรุงโตเกียว ประเทศญี่ปุ่น สองวันก่อนพิธีเปิดโอลิมปิกฤดูร้อน 2020 เนื่องจากมีการเปลี่ยนแปลงกฎการคัดเลือก บริสเบนได้รับการประกาศให้เสนอตัวคัดเลือกในวันที่ 24 กุมภาพันธ์ พ.ศ. 2564 และคาดว่าจะได้เป็นเมืองเจ้าภาพ เมื่อวันที่ 10 มิถุนายน พ.ศ. 2564 บริสเบนได้รับการอนุมัติจากคณะกรรมการ IOC ทำให้เตรียมตัวรับสิทธิ์เป็นเจ้าภาพการแข่งขันกีฬาโอลิมปิกที่จะประกาศในวันที่ 21 กรกฎาคม พ.ศ. 2564 คาดว่าจะเป็นเมืองเจ้าภาพแห่งแรกที่ชนะการคัดเลือกอย่างไม่มีผู้คัดค้าน

## กีฬา

## อ้างอิง

## แหล่งข้อมูลอื่น
* คณะกรรมการโอลิมปิกสากล

 


หมวดหมู่:โอลิมปิกในประเทศออสเตรเลีย
กีฬาฟันดาบในโอลิมปิกฤดูร้อน 2020 – เอเป้ บุคคลชาย

**การแข่งขันกีฬาฟันดาบในโอลิมปิกฤดูร้อน 2020 – เอเป้ บุคคลชาย** เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาฟันดาบในโอลิมปิกฤดูร้อน
สวีตรีเวนจ์

**สวีตรีเวนจ์** (; ) เป็นซีรีส์สตรีมมิ่งของเกาหลีใต้ที่นำแสดงโดย คิม ฮยัง-กี และ พัก โซโลมอน ผลิตโดย บลูแพนดามีเดียเทนเมนต์ และ ฮิดเดนซีเควนซ์ ออกอากาศในอกซูซู ของวันศุกร์ เวลา 10.00 น. (KST) ตั้งแต่วันที่ 27 ตุลาคม พ.ศ. 2560 ถึง 5 มกราคม พ.ศ. 2561 และดึงดูดผู้ชมรวมกัน 11 ล้านครั้ง

## นักแสดง
### หลัก
* คิม ฮยัง-กี รับบท โฮ กู-ฮี
* พัก โซโลมอน รับบท จี-ฮุน
* คิม ฮวาน-ฮี รับบท ชัง ด็อก-ฮี
* ชา อึน-อู รับบท ชา อึน-อู

## อ้างอิง

หมวดหมู่:ละครโทรทัศน์เกาหลีใต้ในปี พ.ศ. 2560
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนววัยรุ่นเกาหลีใต้
หมวดหมู่:ละครโทรทัศน์แนวมัธยมปลายเกาหลีใต้
หมวดหมู่:ละครโทรทัศน์แนวแก้แค้นเกาหลีใต้
หมวดหมู่:ละครโทรทัศน์เกาหลีใต้เกี่ยวกับวัยรุ่น
หมวดหมู่:ละครโทรทัศน์เกาหลีใต้ในคริสต์ทศวรรษ 2010
กีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง บุคคล

**การแข่งขันกีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง บุคคล** เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 3-4 สิงหาคม พ.ศ. 2564 ที่บาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 24 ในโอลิมปิกฤดูร้อน

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาขี่ม้าในโอลิมปิกฤดูร้อน
กีฬายิงปืนในโอลิมปิกฤดูร้อน 2020 – แทรป บุคคลชาย

**การแข่งขันกีฬายิงปืนในโอลิมปิกฤดูร้อน 2020 – แทรป บุคคลชาย** เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 28-29 กรกฎาคม พ.ศ. 2564 ที่สนามยิงปืนอาซากะ ครั้งนี้จัดการแข่งขันกีฬายิงปืนในโอลิมปิกเป็นครั้งที่ 24 ในโอลิมปิกฤดูร้อน

## การคัดเลือก

## สถิติ
ก่อนการแข่งขัน สถิติโลกและโอลิมปิกมีดังนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬายิงปืนในโอลิมปิกฤดูร้อน
เฟเดรีโก กีเอซา

**เฟเดรีโก กีเอซา** (, ; เกิด 25 ตุลาคม ค.ศ. 1997) เป็นนักฟุตบอลอาชีพชาวอิตาลี โดยเขาสามารถลงเล่นได้ในตำแหน่งกองหน้าให้กับลิเวอร์พูล ในพรีเมียร์ลีก และทีมชาติอิตาลี 

เคียซ่า ยังเป็นบุตรชายของเอนรีโก กีเอซา อดีตนักฟุตบอลชาวอิตาลี ที่ลงเล่นให้กับสโมสรหลายทีมในเซเรียอา เช่น ซัมป์โดเรีย ปาร์มา ฟีออเรนตีนา 

เมื่อวันที่ 28 สิงหาคม ค.ศ.2024 ฟาบรีซีโอ โรมาโน นักข่าวสายกีฬาชาวอิตาลี เจ้าของวลี "Here we go" รายงานว่าลิเวอร์พูล สโมสรในพรีเมียร์ลีก ได้ปิดดีลคว้าตัวกีเอซา ด้วยค่าตัว 13 ล้านยูโร หรือ 10.9 ล้านปอนด์ (ประมาณ 492 ล้านบาท) บวกกับแอดออน เซ็นสัญญายาวถึงปี 2028

## ทีมชาติ
### ชุดใหญ่
แม้ว่าจะถูกเรียกติดทีมชาติในเดือนมีนาคม ค.ศ. 2017 กีเอซาถูกเลือกติดทีมชาติอิตาลีชุดใหญ่ภายใต้การคุมทีมของจัน ปีเอโร เวนตูราในนัดกระชับมิตรที่พบกับซานมารีโนที่เอมโปลีเมื่อวันที่ 31 พฤษภาคม เขาได้ลงเล่นนัดแรกให้กับทีมชาติอย่างไม่เป็นทางการในนัดนั้น ช่วยให้อิตาลีเอาชนะไปได้ถึง 8–0

เดือนมีนาคม ค.ศ. 2018 เขาถูกเรียกติดทีมชาติครั้งแรกในการแข่งขันอย่างเป็นทางการ ภายใต้การคุมทีมของลุยจี ดี บาโจ ในนัดกระชับมิตรที่พบกับอาร์เจนตินาและอังกฤษ ต่อมาวันที่ 23 มีนาคม เขาได้ลงเล่นในเกมอย่างเป็นทางการเป็นครั้งแรกในนัดที่พบกับอาร์เจนตินา ซึ่งอิตาลีพ่ายแพ้ไป 2–0

เขาทำประตูแรกในนามทีมชาติเมื่อวันที่ 18 พฤศจิกายน ในนัดที่เปิดบ้านเอาชนะอาร์มีเนีย 9–1 ในนัดสุดท้ายของฟุตบอลชิงแชมป์แห่งชาติยุโรป 2020 รอบคัดเลือกภายใต้การคุมทีมของโรแบร์โต มันชีนี ซึ่งในนัดนั้น เขาทำแอสซิสต์ให้กับชีโร อิมโมบีเล และริกการ์โด ออร์โซลีนี

เดือนมิถุนายน ค.ศ. 2021 กีเอซามีชื่อติดทีมชาติชุดลุยศึกฟุตบอลชิงแชมป์แห่งชาติยุโรป 2020 เขาได้รับรางวัลผู้เล่นยอดเยี่ยมประจำนัดจากยูฟ่าในนัดสุดท้ายของรอบแบ่งกลุ่มที่อิตาลีเอาชนะเวลส์ 1–0 ทำให้อิตาลีผ่านเข้ารอบด้วยการเป็นแชมป์กลุ่ม

## เกียรติประวัติ
**ยูเวนตุส**
* โกปปาอีตาเลีย: 2020–21
* ซูแปร์โกปปาอีตาเลียนา: 2020

**ลิเวอร์พูล**
* พรีเมียร์ลีก: 2024–25

## อ้างอิง

## แหล่งข้อมูลอื่น
* Lega Serie A Profile 
* Federico Chiesa – UEFA.com
* FIGC Profile

หมวดหมู่:บุคคลจากเจโนวา
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
อาชิกางะ โยชิซูมิ

**อาชิกางะ โยชิซูมิ** (; 15 มกราคม ค.ศ. 1481 – 6 กันยายน ค.ศ. 1511) เป็น*[[โชกุน]]*คนที่ 11 แห่งรัฐบาลโชกุนอาชิกางะ โดยปกครองตั้งแต่ ค.ศ. 1494 ถึง ค.ศ. 1508 ในยุคมูโรมาจิ เขาเป็นลูกชายของอาชิกางะ มาซาโมโตะและหลานชายของ*โชกุน*คนที่ 6 อาชิกางะ โยชิโนริ มีชื่อในวัยเด็กว่า เซโก (清晃) ในตอนแรกถูกเรียกเป็นโยชิโต (บางครั้งแปลเป็นโยชิมิจิ) แล้วต่อมาเป็นชื่อโยชิตากะ

*โชกุน*คนที่ 8 อาชิกางะ โยชิมาซะ เป็นผู้ให้ตำแหน่งแก่โยชิซูมิ โฮโซกาวะ มาซาโมโตะแต่งตั้งเขาเป็น*[[โชกุน|เซอิไทโชกุน]]* ใน ค.ศ. 1508 *โชกุน*คนที่ 10 อาชิกางะ โยชิตาเนะถอดถอนตำแหน่งของเขาในตอนที่เขาเป็น*โชกุน*สมัยที่สอง

ลูกชายสองคนของโยชิซูมิกลายเป็น*โชกุน*ในภายหลัง โดยอาชิกางะ โยชิฮารุดำรงตำแหน่ง*โชกุน*มูโรมาจิคนที่ 12; และอาชิกางะ โยชิฮิเดะดำรงตำแหน่งเป็น*โชกุน*คนที่ 14

## ครอบครัว
* พ่อ: อาชิกางะ มาซาโมโตะ (ค.ศ. 1435-1491)
* แม่: ลูกสาวของมูชานาโกจิ ทากามิตสึ
* พ่อบุญธรรม: อาชิกางะ โยชิมาซะ
* แม่บุญธรรม: ฮิโนะ โทมิโกะ
* ภรรยา: ฮิโนะ อากิโกะ
* สนม: คาดเดาว่าเป็นลูกสาวของชิบะ โยชิฮิโระ หรือลูกสาวของรกกากุ ทากาโยริ
* ลูก:
** อาชิกางะ โยชิฮารุจากอากิโกะ
** อาชิกางะ โยชิตสึนะจากลูกสาวของชิบะหรือรกกากุ

## เหตุการณ์ใน''บากูฟุ''ของโยชิซูมิ
เหตุการณ์สำคัญที่เกิดขึ้นในช่วงที่โยชิซูมิดำรงตำแหน่งเป็น*โชกุน*:
* ค.ศ. 1494 – โฮโซกาวะ มาซาโมโตะให้โยชิซูมิดำรงตำแหน่งเป็น*โชกุน*
* ค.ศ. 1495 – โฮโจ โซอุน จับกุมโอดาวาระ
* ค.ศ. 1500 – จักรพรรดิโกะ-คาชิวาบาระสืบทอดตำแหน่งจักรพรรดิ

## ยุค''บากูฟุ''ของโยชิซูมิ
ปีที่โยชิซูมิดำรงตำแน่งเป็นโชกุนมีชื่อศักราชหรือ*[[เน็งโง]]*มากกว่าหนึ่งชื่อ
* *[[เมโอ]]* (ค.ศ. 1492–1501)
* *[[บุนกิ]]* (ค.ศ. 1501–1504)
* *[[เอโช (ยุคมูโรมาจิ)|เอโช]]* (ค.ศ. 1504–1521)

## อ้างอิง

## บรรณานุกรม
* Ackroyd, Joyce. (1982) *Lessons from History: The Tokushi Yoron*. Brisbane: University of Queensland Press.  ; OCLC 7574544
* Titsingh, Isaac. (1834). *[[Nihon Ōdai Ichiran]]*; ou, ''Annales des empereurs du Japon''. Paris: Royal Asiatic Society, Oriental Translation Fund of Great Britain and Ireland. OCLC 585069

โยชิซูมิ
โยชิซูมิ
หมวดหมู่:สำนักรินไซ
ท่าฟรีสไตล์ 200 เมตรในโอลิมปิก

**การแข่งขันว่ายน้ำท่าฟรีสไตล์ 200 เมตร** เป็นประเภทการแข่งขันในกีฬาโอลิมปิกฤดูร้อน การแข่งขันสำหรับผู้ชายได้รับการแนะนำในปี 1900 จัดขึ้นเป็นครั้งที่สองในปี 1904 (ที่ระยะ 220 หลาแทนที่จะเป็น 200 เมตร) จากนั้นจึงไม่มีการจัดขึ้นอีกจนกระทั่งปี 1968 เมื่อการแข่งขันกลับมาในปี 1968 ได้จัดแข่งขันทั้งประเภทชายและหญิง รายการนี้นี้ยังคงอยู่ในรายการสำหรับโอลิมปิกฤดูร้อนทุกครั้งตั้งแต่นั้นเป็นต้นมา

## เหรียญรางวัล
### ประเภทชาย
#### นักว่ายน้ำชายที่ได้รับหลายเหรียญรางวัล

#### ผู้ได้รับเหรียญรางวัลแบ่งตามประเทศ

## อ้างอิง

## แหล่งข้อมูลอื่น
* Swim Rankings results
โควตาอิมเปรีอาลี

**โควตาอิมเปรีอาลี** หรือ **โควตาอิมพิเรียรี** () เป็นสูตรคำนวณใช้สำหรับหาค่าต่ำสุดหรือโควตาของจำนวนผลคะแนนเสียงที่ใช้สำหรับการจัดสรรปันส่วนจำนวนที่นั่งในระบบการลงคะแนนแบบถ่ายโอนคะแนนเสียง หรือระบบสัดส่วนแบบบัญชีรายชื่อโดยใช้วิธีเหลือเศษสูงสุด โดยโควตาอิมเปรีอาลีมีความแตกต่างจากวิธีอิมเปรีอาลี (Imperiali method) โดยเป็นชนิดหนึ่งของวิธีค่าเฉลี่ยสูงสุด โดยทั้งคู่ตั้งชื่อตามปีแยร์ อิมเปรีอาลี วุฒิสมาชิกชาวเบลเยียม

เอกวาดอร์และเช็กเกียอยู่ในกลุ่มไม่กี่ประเทศที่ใช้การจัดสรรปันส่วนที่นั่งในระบบนี้ ในขณะที่อิตาลีใช้ในสภาผู้แทนราษฎรช่วง ค.ศ. 1946 ถึงค.ศ. 1993

ในการใช้โควตาอิมเปรีอาลีเป็นสูตรคำนวณนั้น หากพรรคการเมืองจำนวนหลายพรรคสามารถได้คะแนนเสียงเกินจำนวนโควตาไปไม่มาก จะมีความเป็นไปได้สูงที่จะมีการจัดสรรที่นั่งให้กับพรรคการเมืองทั้งหมดมากกว่าจำนวนที่นั่งที่มีในสภา (ซึ่งจะไม่เกิดขึ้นในโควตาแฮร์หรือโควตาดรูป ดังนั้นหากเกิดกรณีนี้ขึ้น ผลลัพธ์จะต้องถูกคำนวณใหม่โดยใช้โควตาที่สูงขึ้น (โดยปกติแล้วนิยมใช้โควตาดรูป) โดยหากไม่พบปัญหาดังกล่าวโควตาอิมเปรีอาลีสามารถใช้จัดสรรที่นั่งได้ในลักษณะที่คล้ายคลึงกับวิธีโดนต์

โควตาอิมเปรีอาลีนั้นไม่ใช่อย่างเดียวกับวิธีอิมเปรีอาลี อันเป็นแบบหนึ่งของวิธีค่าเฉลี่ยสูงสุด ซึ่งมาจากชื่อเดียวกัน

## การคำนวณ
โควตาอิมเปรีอาลีสามารถคำนวณได้ดังนี้

:\frac{\mbox{total} \; \mbox{votes}}{\mbox{total} \; \mbox{seats}+2}

*\mbox{total} \; \mbox{votes} = จำนวนผลรวมคะแนนเสียงทั้งหมด; คือจำนวนคะแนนเสียงดีทั้งหมดในการเลือกตั้ง 
*\mbox{total} \; \mbox{seats} = จำนวนที่นั่งที่จะต้องจัดสรรทั้งหมดในการเลือกตั้ง

## ตัวอย่าง
### การลงคะแนนแบบถ่ายโอนคะแนนเสียง
ในระบบการลงคะแนนแบบถ่ายโอนคะแนนเสียง (Single tranfertable vote; STV) โดยสมมติว่าในการเลือกตั้งเพื่อหาผู้แทนจำนวนทั้งหมด 2 คน โดยมีผู้สมัครรับเลือกตั้งทั้งสิ้น 3 คน ได้แก่ แอนเดรีย คาร์เตอร์ และแบรด มีผู้มีสิทธิลงคะแนนทั้งหมด 100 คน ได้ผลออกมาดังต่อไปนี้

เนื่องจากมีผู้ลงคะแนนเสียงทั้งหมด 100 คน และมีผู้แทน 2 ที่นั่ง ดังนั้นโควตาอิมเปรีอาลีเท่ากับ

: \frac{100}{2+2} = 25 

เมื่อเริ่มการนับคะแนนเริ่มจากลำดับความชอบแรกก่อน จะได้คะแนนเสียงสำหรับแต่ละผู้สมัครดังนี้

* แอนเดรีย 65 คะแนน
* คาร์เตอร์ 15 คะแนน
* แบรด 20 คะแนน

เนื่องจากแอนเดรียมีจำนวนคะแนนเสียงทั้งหมดเกินโควตา (ที่ 25 คะแนน) ดังนั้นแอนเดรียจะได้รับเลือกตั้งไปคนแรก โดยคะแนนส่วนที่เกินจากโควตามีจำนวน 40 คะแนน ดังนั้นคะแนนส่วนเกินจะถูกถ่ายโอนไปให้กับคาร์เตอร์ (ตามที่ระบุไว้โดยผู้ลงคะแนน) ผลรวมคะแนนในรอบถัดไปจะเป็นดังนี้

* คาร์เตอร์ 55 คะแนน
* แบรด 20 คะแนน

ดังนั้นในรอบนี้คาร์เตอร์ได้คะแนนเกินโควตาและได้รับเลือกตั้งไปเป็นคนที่สอง ดังนั้นผู้ชนะการเลือกตั้งในครั้งนี้ได้แก่ แอนเดรียและคาร์เตอร์

## อ้างอิง

อ
ประเทศลาวในโอลิมปิกฤดูร้อน 2020

**ประเทศลาว** เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันกีฬาโอลิมปิกครั้งที่ 10 ของประเทศ นับตั้งแต่เปิดตัวครั้งแรกในปี 1980

## จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้

## กรีฑา

ลาวได้รับสิทธิ์จากสหพันธ์กรีฑาโลกในการส่งนักกรีฑาหญิงไปแข่งขันโอลิมปิก

;ประเภทลู่และถนน

## ยูโด

ลาวส่งนักยูโดชาย 1 คนลงแข่งขันในโอลิมปิก โดยยึดตามอันดับโอลิมปิกรายบุคคลของสหพันธ์ยูโดนานาชาติ

## ว่ายน้ำ

ลาวได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

## อ้างอิง

2020
ลาว
สหรัฐอาหรับเอมิเรตส์ในโอลิมปิกฤดูร้อน 2020

**สหรัฐอาหรับเอมิเรตส์** เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันโอลิมปิกฤดูร้อนเป็นครั้งที่ 10 ติดต่อกันของประเทศ

## จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้

## กรีฑา

สหรัฐอาหรับเอมิเรตส์ได้รับสิทธิ์จากสหพันธ์กรีฑาโลกในการส่งนักกรีฑาชายไปแข่งขันกีฬาโอลิมปิก

;ประเภทลู่และถนน

## ยูโด
 
สหรัฐอาหรับเอมิเรตส์ส่งนักยูโดชาย 2 คนเข้าร่วมการแข่งขันโอลิมปิกโดยจัดอันดับโอลิมปิกรายบุคคลของสหพันธ์ยูโดนานาชาติ

## ยิงปืน

สหรัฐอาหรับเอมิเรตส์ส่งนักกีฬาเข้าร่วมการแข่งขัน 1 คน หลังจากได้รับโควตาการจัดสรร

## ว่ายน้ำ

สหรัฐอาหรับเอมิเรตส์ได้รับคำเชิญจาก FINA ให้ส่งนักว่ายน้ำชายอันดับต้นๆ ในประเภทบุคคลไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

## อ้างอิง

2020
หมวดหมู่:ชาติในโอลิมปิกฤดูร้อน 2020
ประเทศซูดานในโอลิมปิกฤดูร้อน 2020

**ประเทศซูดาน** เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่ถือเป็นการเข้าร่วมการแข่งขันโอลิมปิกฤดูร้อนของประเทศเป็นครั้งที่ 12

## จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้

## กรีฑา

ซูดานได้รับสิทธิ์จากสหพันธ์กรีฑาโลก ในการส่งนักกรีฑาชายไปแข่งขันโอลิมปิก

;ประเภทลู่และถนน

## ยูโด

ซูดานได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง โมฮัมหมัด อับดุลลารูซูล ในรุ่นไลท์เวทชาย (73 กก.)

## เรือพาย

ซูดานได้รับคำเชิญจากคณะกรรมาธิการไตรภาคีและสหพันธ์เรือกรรเชียงนานาชาติให้ส่งนักพายเรือในเรือกรรเชียงเดี่ยวหญิงไปแข่งขันที่โตเกียว ซึ่งถือเป็นการเปิดตัวกีฬาประเภทนี้ของประเทศ

Qualification Legend: **FA**=Final A (medal); **FB**=Final B (non-medal); **FC**=Final C (non-medal); **FD**=Final D (non-medal); **FE**=Final E (non-medal); **FF**=Final F (non-medal); **SA/B**=Semifinals A/B; **SC/D**=Semifinals C/D; **SE/F**=Semifinals E/F; **QF**=Quarterfinals; **R**=Repechage

## ว่ายน้ำ

ซูดานได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) เข้าแข่งขันประเภทบุคคล โดยยึดตามระบบคะแนนของ FINA เมื่อวันที่ 28 มิถุนายน 2021

## อ้างอิง

2020
ซูดาน
ไวรัส SARS-CoV-2 สายพันธุ์แอลฟา

**สายพันธุ์แอลฟา** หรือ **สายพันธุ์ B.1.1.7** เป็นสายพันธุ์ย่อยชนิดหนึ่งของไวรัส SARS-CoV-2 ที่เป็นสาเหตุของโรคติดเชื้อไวรัสโคโรนา 2019 (COVID-19) ถือเป็นสายพันธุ์หนึ่งในบรรดาไวรัสกลายพันธุ์หลายๆ สายพันธุ์ที่มีความจำเป็นต้องจับตามอง ไวรัสสายพันธุ์นี้ติดต่อจากคนสู่คนได้ง่ายกว่าสายพันธุ์ดั้งเดิมประมาณ 40-80% ถูกตรวจพบครั้งแรกเมื่อเดือนพฤศจิกายน พ.ศ. 2563 ในประเทศอังกฤษ หลังจากนั้นพบว่าระบาดอย่างรวดเร็วในช่วงกลางเดือนธันวาคม และสัมพันธ์กับการกลับมาระบาดอีกครั้งของโรคในประเทศอังกฤษ เชื่อว่าสาเหตุที่ไวรัสติดต่อได้ง่ายขึ้นนี้ส่วนหนึ่งมาจากการกลายพันธุ์ในตำแหน่งของโปรตีนหนามของไวรัส และยังพบว่ามีการกลายพันธุ์ต่อในอัตราที่สูงกว่าปกติอีกด้วย

## ชื่อ
ไวรัสสายพันธุ์นี้เคยเป็นที่รู้จักในชื่ออื่นๆ อีกหลายชื่อ เช่น นอกประเทศอังกฤษอาจเคยเป็นที่รู้จักในชื่อ *สายพันธุ์อังกฤษ* (UK varient, British variant, English variant) แม้ที่จริงแล้วไวรัสสายพันธุ์แอลฟาไม่ใช่สายพันธุ์ย่อยชนิดแรกที่ถูกพบครั้งแรกในอังกฤษก็ตาม (สายพันธุ์ย่อยที่พบครั้งในประเทศอังกฤษ คือ สายพันธุ์อีต้า (Eta, B.1.525) ) ส่วนในประเทศอังกฤษเคยเป็นที่รู้จักในชื่อสายพันธุ์เคนท์ (Kent varient) ตามชื่อเมืองเคนท์ที่พบสายพันธุ์นี้

## อ้างอิง

หมวดหมู่:สายพันธุ์ย่อยของไวรัส SARS-CoV-2
ตำบลหัวเวียง

**ตำบลหัวเวียง** อาจหมายถึง
***[[ตำบลหัวเวียง (อำเภอเสนา)|ตำบลหัวเวียง]]** อำเภอเสนา จังหวัดพระนครศรีอยุธยา
***[[ตำบลหัวเวียง (อำเภอเมืองลำปาง)|ตำบลหัวเวียง]]**
ตำบลหนองทุ่ม

**ตำบลหนองทุ่ม** อาจหมายถึง
***[[ตำบลหนองทุ่ม (อำเภอเซกา)|ตำบลหนองทุ่ม]]** อำเภอเซกา จังหวัดบึงกาฬ
***[[ตำบลหนองทุ่ม (อำเภอวาปีปทุม)|ตำบลหนองทุ่ม]]** อำเภอวาปีปทุม จังหวัดมหาสารคาม
สถานีรถไฟใต้ดินดี เอ็น นคร

**ดี เอ็น นคร** (; D N Nagar) เป็นสถานีรถไฟฟ้าสาย 1ของมุมไบเมโทร ในย่านดี เอ็น นคร อานเธรี มุมไบ ประเทศอินเดีย เปิดให้บริการเมื่อ 8 มิถุนายน พ.ศ. 2557 สถานีตั้งอยู่บนแยกอินเดียนออยล์ (Indian Oil Junction)

สถานีนี้จะเป็นสถานีเชื่อมต่อกับสาย 2 เมื่อสายดังกล่าวก่อสร้างแล้วเสร็จ

## อ้างอิง

## แหล่งข้อมูลอื่น
* 
* 
* The official site of Mumbai Metro
* ''UrbanRail.Net'' – descriptions of all metro systems in the world, each with a schematic map showing all stations.

หมวดหมู่:สถานีรถไฟใต้ดินมุมไบ
ประเทศกัมพูชาในโอลิมปิกฤดูร้อน 2020

**ประเทศกัมพูชา** เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ซึ่งถือเป็นครั้งที่ 7 ติดต่อกันที่กัมพูชาเข้าร่วมการแข่งขันกีฬาโอลิมปิกฤดูร้อนในยุคหลังสหภาพโซเวียต

## จำนวนนักกีฬา

## กรีฑา

กัมพูชาได้รับสิทธิ์จาก IAAF ในการส่งนักกีฬาหนึ่งคนไปแข่งขันกีฬาโอลิมปิก

;ประเภทลู่และถนน

## ว่ายน้ำ

กัมพูชาได้รับคำเชิญจาก FINA ให้ส่งนักว่ายน้ำอันดับต้นๆ 2 คน (เพศละ 1 คน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

## อ้างอิง

2020
กัมพูชา
การโต้วาทีเรื่องวิวัฒนาการที่อ็อกซ์ฟอร์ด ค.ศ. 1860

**การโต้วาทีเรื่องวิวัฒนาการที่อ็อกซ์ฟอร์ด ค.ศ. 1860** เกิดขึ้นที่พิพิธภัณฑ์มหาวิทยาลัยอ็อกซ์ฟอร์ดในอ็อกซ์ฟอร์ด ประเทศอังกฤษ เมื่อวันที่ 30 มิถุนายน 1860 เป็นเวลาเจ็ดเดือนหลังการจัดพิมพ์ *กำเนิดสปีชีส์* ของชาลส์ ดาร์วิน ผู้เข้าร่วมได้แก่นักวิทยาศาสตร์และนักปรัชญาชาวบริติชที่มีชื่อเสียงหลายคน รวมทั้งโทมัส เฮนรี ฮักซ์เลย์, บิชอปซามูเอล วิลเบอร์ฟอร์ซ, เบนจามิน โบรดี, โจเซฟ ดาลตัน ฮุกเกอร์ และโรเบิร์ต ฟิตซ์รอย

การโต้วาทีครั้งนี้เป็นที่จดจำมาถึงปัจจุบันในการแลกคารมอย่างดุเดือด ซึ่งเล่ากันว่าวิลเบอร์ฟอร์ซถามฮักซ์เลย์ว่าเขาสืบเชื้อสายมาจากลิงผ่านปู่ยาตายายฝั่งไหน ฮักซ์เลย์จึงตอบว่าเขาไม่อายที่มีลิงเป็นบรรพบุรุษ แต่เขาจะรู้สึกอับอายหากไปเกี่ยวดองกับคนที่ใช้พรสวรรค์ยิ่งใหญ่ของเขาเพื่อบดบังความจริง

การพบปะครั้งนี้มักเรียกว่า **การโต้วาทีฮักซ์เลย์–วิลเบอร์ฟอร์ซ** หรือ **การโต้วาทีวิลเบอร์ฟอร์ซ–ฮักซ์เลย์** แต่เป็นคำอธิบายที่คลาดเคลื่อน อันที่จริงการโต้วาทีนี้ไม่ใช่การโต้วาทีระหว่างคนสองคน แต่เป็นการอภิปรายที่ถูกเล่าจนเห็นภาพที่เกิดขึ้นหลังการนำเสนอเอกสารโดยจอห์น วิลเลียม ดราเปอร์แห่งมหาวิทยาลัยนิวยอร์ก ว่าด้วยการพัฒนาทางปัญญาของทวีปยุโรปที่เกี่ยวข้องกับทฤษฎีของดาร์วิน ไม่มีบันทึกการโต้วาทีแบบคำต่อคำ และยังมีความไม่แน่นอนอยู่พอสมควรว่าฮักซ์เลย์และวิลเบอร์ฟอร์ซพูดว่าอะไรแน่ และบันทึกต่อ ๆ มาล้วนถูกบิดเบือนทั้งสิ้น

## อ้างอิง

หมวดหมู่:พ.ศ. 2403
หมวดหมู่:ศาสนาคริสต์กับวิวัฒนาการ
หมวดหมู่:การโต้วาที
หมวดหมู่:ชาลส์ ดาร์วิน
เอกสารอันนุสมิราบิลิส

**เอกสารอันนุสมิราบิลิส** (, หมายถึง "ปีมหัศจรรย์") เป็นเอกสารสี่ฉบับที่อัลเบิร์ต ไอน์สไตน์จัดพิมฑืในวารสารวิทยาศาสตร์ *อันนาเลนแดร์ฟิสิก* (หนังสือฟิสิกส์รายปี) ในปี 1905 เอกสารสี่ฉบับนี่มีคุณูปการสำคัญต่อรากฐานของวิชาฟิสิกส์สมัยใหม่ โดยได้ปฏิวัติความเข้าใจในวงวิทยาศาสตร์ต่อมโนทัศน์มูลฐานเรื่องปริภูมิ เวลา มวลและพลังงาน เนื่องจากไอน์สไตน์สามารถจัดพิมพ์เอกสารน่าทึ่งสี่เรื่องนี้สำเร็จในปีเดียวกัน จึงเป็นที่มาของชื่อเอกสารดังกล่าว

เอกสารฉบับแรกอธิบายปรากฏการณ์โฟโตอิเล็กทริก ซึ่งเป็นการค้นพบจำเพาะที่ทำให้ไอน์สไตน์ได้รับรางวัลโนเบลสาขาฟิสิกส์ เอกสารที่สองอธิบายการเคลื่อนที่แบบบราวน์ ซึ่งทำให้นักฟิสิกส์ต้องยอมรับการมีอยู่ของอะตอม ฉบับที่สามเป็นการเสนอทฤษฎีสัมพัทธภาพพิเศษของไอน์สไตน์ ฉบับที่สี่ ซึ่งเป็นผลสืบเนื่องของสัมพัทธภาพพิเศษ พัฒนาหลักความสมมูลมวล–พลังงาน ซึ่งแสดงด้วยสมการอันมีชื่อเสียง E = mc^2 ทำให้นำไปสู่การค้นพบและใช้พลังงานอะตอม เอกสารสี่ฉบับนี้ ร่วมกับกลศาสตร์ควอนตัมและทฤษฎีสัมพัทธภาพทั่วไปของไอน์สไตน์ในเวลาต่อมา รวมกันเป็นรากฐานของฟิสิกส์สมัยใหม่

## อ้างอิง

หมวดหมู่:ผลงานในปี พ.ศ. 2448
หมวดหมู่:อัลเบิร์ต ไอน์สไตน์
หมวดหมู่:ทฤษฎีสัมพัทธภาพพิเศษ
บริษัทบิตคอยน์ในประเทศไทย

รายชื่อธุรกิจและบริษัทเกี่ยวข้องกับ บิตคอยน์ คริปโทเคอร์เรนซี สกุลเงินดิจิทัล บล็อกเชน ที่ได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ในประเทศไทย โดยมีการให้บริการดังต่อไปนี้ คริปโทเคอร์เรนซีวอลเลต ศูนย์ซื้อขายสินทรัพย์ดิจิทัล (อังกฤษ: Digital Asset Exchange) ,  นายหน้าสินทรัพย์ดิจิทัล (อังกฤษ: Digital Asset Broker)  ผู้ค้าสินทรัพย์ดิจิทัล (อังกฤษ: Digital Asset Dealer) และ ไอซีโอ พอร์ทัล

## ประเด็นทางกฎหมาย
ในปี พ.ศ. 2567 บริษัท ซิบเม็กซ์ จำกัด ถูกกรมสอบสวนคดีพิเศษ (DSI) รับเป็นคดีพิเศษ กรณีการดำเนินธุรกิจสินทรัพย์ดิจิทัล โดยมีมูลค่าความเสียหายรวมกว่าพันล้านบาท [][].

## อ้างอิง




## References

*
*
*
*
วีไลฟ์

**วีไลฟ์** () หรือ **VLIVE** บางครั้งเรียกว่า **V App** เป็นบริการสตรีมวิดีโอสดของประเทศเกาหลีใต้ ที่ช่วยให้คนมีชื่อเสียงในประเทศสามารถออกอากาศวิดีโอสด เช่น แชทสดกับแฟน ๆ ทำการแสดง ออกอากาศรายการเรียลลิตี้ และการประกาศรางวัลบนอินเตอร์เนต การสตรีมมีให้บริการทางออนไลน์หรือบนอุปกรณ์เคลื่อนที่ ทั้งแอนดรอยด์และไอโอเอส และยังมีบริการสตรีมผ่านเว็บบราวเซอร์ บนระบบปฏิบัติการวินโดวส์ แอนดรอยด์ และลินุกซ์ รวมถึงแอพบนอุปกรณ์ไอโอเอสและแอนดรอยด์ บริษัทนี้เป็นเจ้าของโดยเนเวอร์ คอร์ปอเรชั่น และเปิดตัวเมื่อปลายเดือนสิงหาคม พ.ศ. 2558 และโอนมาที่วีเวิร์สคอมพานี เมื่อวันที่ 2 มีนาคม พ.ศ. 2565

## ประวัติ
ในปี พ.ศ. 2550 เนเวอร์ คอร์ปอเรชั่นได้เปิดตัวช่องทางแพลตฟอร์มวิดีโอ แต่ความพร้อมใช้งานถูกจำกัดอย่างสูงและไม่สามารถให้บริการได้ในหลายประเทศ

## บริการและคุณสมบัติ
วีไลฟ์มีมากกว่า 1,450 ช่องที่เกี่ยวข้องกับดาราเคป็อปรวมถึง บีทีเอส, บิ๊กแบง, แบล็กพิงก์, วินเนอร์, ไอคอน, เอ็กโซ, เรดเวลเวต, ก็อตเซเวน, เกิร์ลเฟรนด์, ทีเอ็กซ์ที, เอทีซ, ทรีเชอร์, มอนสตาเอ็กซ์, บีทูบี, อัสโตร, เอพิง, ทีอารา, เอ็นซีที, ไทวื, สเตรย์คิดส์, อิตซ๊, ไอซ์วัน, อินไฟไนต์, มามามู, ร็อกเกตพันช์, โกลเดนชายด์, เอนไฮเพน, วันอัส, วิกตัน และ เซเวนทีน รวมถึงนักแสดงหลายคนเช่น อี จง-ซ็อก, อี ดง-อุก และพัค โบ-ย็อง วีไลฟ์อาจออกอากาศรายการที่มีตั้งแต่การแชทสดกับแฟนๆ การแสดง รายการเรียลลิตี้ และการแสดงรางวัล

วีไลฟ์ทำให้แฟน ๆ โต้ตอบกับเว็บไซต์ได้ง่าย ผู้ใช้จะได้รับการแจ้งเตือนเมื่อช่องที่พวกเขาติดตามเริ่มสตรีมแบบสดหรืออัปโหลดเนื้อหาใหม่ ผู้ใช้ยังสามารถแสดงความคิดเห็นหรือส่งหัวใจในวิดีโอซึ่งไอดอลสามารถดูได้แบบเรียลไทม์ เอฟเฟกต์พิเศษจะเกิดขึ้นบนหน้าจอเมื่อหัวใจรวมกันมากจำนวนหนึ่ง (เช่น ขอแสดงความยินดีที่การเข้าถึง 100 ล้านครั้ง) ทุกการโต้ตอบมีส่วนทำให้เกิด "เคมีบีต" ของผู้ใช้ เคมี-บีทจะติดตามการปฏิสัมพันธ์ของผู้ใช้กับคนดัง ผู้ใช้สามารถเพิ่มจังหวะเคมีได้ด้วยการมีส่วนร่วมกับช่องเป็นประจำ โดยเปิดการแจ้งเตือนแบบพุชและแชร์วิดีโอ การมีเคมี-บีทสูงจะเพิ่มโอกาสที่ผู้ใช้จะชนะกิจกรรมที่จัดโดยไอดอล

## อ้างอิง

## หมายเหตุ

หมวดหมู่:บริการสตรีมมิง
เทศบาลตำบลพยุหะ

**เทศบาลตำบลพยุหะ** เป็นการบริหารราชการส่วนท้องถิ่นในรูปแบบเทศบาลในเขตตำบลพยุหะ อำเภอพยุหะคีรี จังหวัดนครสวรรค์ มีพื้นที่การดูแลประมาณ 1.8 ตร.กม. ครอบคลุมหมู่ที่ 2 (บางส่วน), หมู่ที่ 4, หมู่ที่ 5 (บางส่วน) และหมู่ที่ 6 ของตำบลพยุหะ

## ประวัติ
**เทศบาลตำบลพยุหะ** เดิมเป็นสุขาภิบาลพยุหะ จัดตั้งเมื่อวันที่ 3 สิงหาคม 2499 ในท้องที่บางส่วนของตำบลพยุหะ ต่อมาได้ยกฐานะเป็นเทศบาลตำบลพยุหะเมื่อวันที่ 25 พฤษภาคม พ.ศ. 2542

## ภูมิศาสตร์
เทศบาลตำบลพยุหะ มีพื้นที่การดูแลประมาณ 1.8 ตร.กม. ครอบคลุมหมู่ที่ 2 (บางส่วน), หมู่ที่ 4, หมู่ที่ 5 (บางส่วน) และหมู่ที่ 6 ของตำบลพยุหะ และมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้

* **ทิศเหนือ** ติดต่อกับเขตองค์การบริหารส่วนตำบลพยุหะ หมู่ที่ 2 และหมู่ที่ 1
* **ทิศตะวันออก** ติดต่อกับเขตองค์การบริหารส่วนตำบลพยุหะ หมู่ที่ 9
* **ทิศใต้** ติดต่อกับเขตองค์การบริหารส่วนตำบลพยุหะ หมู่ที่ 7
* **ทิศตะวันตก** ติดต่อกับแม่น้ำเจ้าพระยา

## พื้นที่การดูแล
ประกอบด้วย 4 หมู่บ้าน 8 ชุมชน ได้แก่

# หมู่ที่ 2 (บางส่วน) ประกอบด้วย ชุมชนบ้านดงกะเปาและชุมชนวัดอินทาราม
# หมู่ที่ 4 (ทั้งหมู่) ประกอบด้วย ชุมชนบ้านท่ากระบือและชุมชนบ้านเขาแก้ว
# หมู่ที่ 5 (บางส่วน) ประกอบด้วย ชุมชนบ้านท่าจันทร์และชุมชนบ้านตลาดใต้
# หมู่ที่ 6 (ทั้งหมู่) ประกอบด้วย ชุมชนบ้านคลองบางไทรและชุมชนบ้านป่าสะแก

right|thumb|300px|เขตการปกครองของเทศบาลตำบลพยุหะ

## กอง
สำนักงานเทศบาลตำบลพยุหะ ประกอบด้วย 6 กอง 1 หน่วยงานได้แก่

# สำนักปลัดเทศบาล
# กองคลัง
# กองช่าง
# กองสาธารณสุขและสิ่งแวดล้อม
# กองยุทธศาสตร์และงบประมาณ
# กองการศึกษา
# หน่วยตรวจสอบภายใน

## สถานที่ในการกำกับดูแลของเทศบาลตำบลพยุหะ
# อาคารสำนักงานเทศบาลตำบลพยุหะ
# ศุนย์พัฒนาเด็กเล็ก เทศบาลตำบลพยุหะ
# อาคารศูนย์ส่งเสริมกีฬาเฉลิมพระเกียรติ เทศบาลตำบลพยุหะ
# ตลาดสดเทศบาลตำบลพยุหะ
# อาคารกองสาธารณสุขและสิ่งแวดล้อม เทศบาลตำบลพยุหะ
# สวนสาธารณะ เทศบาลตำบลพยุหะ
# ศูนย์ส่งเสริมสุขภาพชุมชนผู้สูงอายุ เทศบาลตำบลพยุหะ
# อาคารศูนย์ประชาสัมพันธ์และรักษาความปลอดภัย เทศบาลตำบลพยุหะ
# เขื่อนเรียงหิน เทศบาลตำบลพยุหะ

## ทำเนียบนายกเทศมนตรี

## สถานที่สำคัญ
### วัด
* วัดเขาแก้ว
* วัดอินทาราม

### สถานศึกษา
* โรงเรียนพยุหะวิทยา
* โรงเรียนพยุหะศึกษาคาร
* ศูนย์ส่งเสริมการเรียนรู้อำเภอพยุหะคีรี 

### แหล่งพระ
* ถนนศรีพยุหะ

### การคมนาคม
#### ถนนทางหลวง
# ถนนทางหลวงแผ่นดินหมายเลข 1 กรุงเทพ - นครสวรรค์
# ถนนทางหลวงแผ่นดินหมายเลข 1 พยุหะคีรี - ถนนทางหลวงแผ่นดินหมายเลข 333 อุทัยธานี
# ถนนทางหลวงแผ่นดินหมายเลข 3008 พยุหะคีรี - ท่าตะโก

#### ถนนภายในเขตเทศบาล
มีทั้งหมด 19 สาย แบ่งเป็น
* ถนน ค.ส.ล. 9 สาย
* ถนนลาดยาง 10 สาย

## อ้างอิง

หมวดหมู่:เทศบาลตำบล
หมวดหมู่:เทศบาลในจังหวัดนครสวรรค์
หมวดหมู่:อำเภอพยุหะคีรี